Klag verander ná skietongeluk op Springbok se plaasJohan Goosen en Armandt Stoman. Foto: Via Facebook. Brig. Marinda Mills , woordvoerder van die polisie, het aan Maroela Media bevestig die saak is van poging tot moord verander na die nalatige afvuur van ŉ vuurwapen. Volgens Mills het hulle verklarings van meeste van die partye, insluitend die beseerde en mediese personeel, gekry en is toe besluit om die klag te verander. Goosen het sy vriend, Armandt Stoman, op 24 Januarie vanjaar op die plaas Lilly Flanders, naby Aliwal-Noord in die Oos-Kaap, met ŉ jaggeweer in sy enkel geskiet. Stoman is ná die voorval na ŉ hospitaal in Bloemfontein gehaas en moes intussen operasies ondergaan. Volgens Mills was Goosen ná die voorval erg getraumatiseer en hy moes behandeling vir skok ontvang. Mills het gesê die ondersoek vorder baie goed sover en Goosen se prokureur is met die polisie in verbinding en hulle gee hul volle samewerking. Lees alle vorige berigte oor Johan Goosen op Maroela Media.